Forum Rules - Astrodienst Guest user u1359363122
28-Mar-2017, 14:17 UT/GMT AKG Kopfband 271 MK II | DV247 | en-GB
AKG Kopfband 271 MK II
Sennheiser 523874 Relacement Cable For HD -25 Headphones
Sennheiser HD 25 SP Foam Pads Replacement Ear Pads
beyerdynamic Spiral Cable for DT 770 & 990
Sennheiser Ear Pads for HD 424 We are America's favorite Volvo dealership! Odometer is 1791 miles below market average! 24/30 City/Highway MPG
Certified Pre-Owned 2016 Kia Soul Plus FWD 4D Hatchback $15,800 Self-isolasie vir werkende mammas met kinders: Dag Een - Jou Gesin | Solidariteit WêreldJou Gesin | Solidariteit Wêreld
Tuis › Artikels › Self-isolasie vir werkende mammas met kinders: Dag Een
Self-isolasie vir werkende mammas met kinders: Dag Een
Toe ek hoor van skole wat sluit, isolasie en kwarantyn het ek onmiddellik ’n tuimeltrein van gevoelens en emosies beleef; bekommernis, angs, vrees en onsekerheid. Moontlik het jy vir ’n oomblik dalk ook soos baie ander mammas opgewonde geraak oor die gedagte dat jy meer tyd saam met jou kinders kan spandeer ̶ daardie oomblik toe jy besef dat die permanente skuldgevoel van ’n werkende ma vir ’n rukkie kan verdwyn. Dan tree realiteit in: Sal ek van die huis af kan werk as ek in self-isolasie of verpligte kwarantyn moet gaan? Wat gaan gebeur as die skole gesluit bly? Ek moet werk…
Nou ja, as jou werkgewer jou tegemoet gekom het om van die huis af te kan werk in hierdie tyd, is jy baie gelukkig. Of is jy?
Ek het pas Dag Een agter die rug waar ek van die huis af gewerk met ’n sesjarige en tienjarige wat ook tuis was. Die kinders was so bly om Ma by die huis te hê, dat ek my oggend moes begin deur 20 minute lank aan hulle te verduidelik dat hierdie Mamma wel MOET werk. Toe hulle uiteindelik in hulle eie kamers besig raak, kon ek aan die gang kom. Maar slegs 30 minute later het die eerste “Mammaaa!” deur die huis weergalm. Ek was dadelik geïrriteerd, want ek was besig om ’n belangrike Excel-spreiblad op te stel.
My knorrige “Wat is dit?”-roep, het my dadelik laat sleg voel oor hoe geïrriteerd ek klink. Die behoeftes word vanuit die kamers gesanik en ek moes opstaan om dit gou te hanteer. Tot om en by 11:00 het die res van die oggend beter verloop, totdat hulle daaglikse elektroniese rantsoen opgebruik is. Hoe nou gemaak? Gaan ek nou my reëls breek of eerder help om nog aktiwiteite uit te dink? Na baie drukkies en soentjies (met ’n gekerm daarby), kom ons toe ooreen dat ek oor ’n uur middagete sal neem en dan vir ’n uur iets saam met hulle doen. Vrede het weer in die huis neergedaal.
Na ons uur saam het die middag bestaan uit baie “Mammaaa!”-uitroepe, gevolg deur “Ek is honger!”, “Sussie pla my!”, en “Wat doen Mamma?”.
Hulle het later sélf die idee gekry om koek te bak en ek het hoopvol die geleentheid gesien as ’n goeie oefening in probleemoplossing, beplanning en om leesvaardighede te verbeter. Dit het egter net 20 minute geduur; toe moes ek tot hulle te hulp snel. Na ’n gekerm en geween wat uitgeloop het op baie dreigemente, het hulle skoongemaak ná die koekbak-episode.
Teen 16:00 was ek doodmoeg na ’n hele dag van vele take in die lug hou; werk, raas, skuldig voel, vinnig troos en vrede herstel, wéér raas en wéér skuldig voel. Ek hoop ek was produktief genoeg en dat ek nie my kinders se ambisie gedemp het om eendag suksesvolle vrouens in die werkplek te wees nie. Ek hoop hulle het nie emosionele skade gely nie en troos myself daaraan dat hulle nuwe vaardighede en onafhanklikheid geleer het.
Dus, as jy ’n keuse het om van die huis af te werk; heroorweeg dit maar as jy gedink het dat jy kwaliteit tyd saam met jou kinders gaan deurbring of dat jy meer produktief gaan wees. Dis nie so eenvoudig nie! Ons as werkende ma’s sal moet voorberei en programme opstel as ons hierdie tuisbly ding suksesvol wil doen. Moenie onkant betrap word nie; ons sál alles kan maak werk, maar gaan gouer as wat ons sal wil in verpligte isolasie moet gaan.
Die Wolkskool, maak dinge makliker. Klik hier vir gemoedsrus: https://wolkskool.co.za